wickkiey/tamil-wikipedia-markdown huggingface dataset:
# பன்னாட்டு அரிமா சங்கங்கள்


**பன்னாட்டு அரிமா சங்கங்கள்** (*Lions Clubs International*, LCI) உலகளாவிய ரீதியில் நலிந்தோர்க்கான நலதிட்டங்களை செய்துவருகிறது. மொத்தம் 203 நாடுகளில் 44,500 சங்கங்களில் 1.4 மில்லியன் உறுப்பினர்களுடன் இவ்வியக்கம் செயற்பட்டு வருகிறது.  

## மெல்வின் ஜோன்ஸ்
1879 ஆம் ஆண்டு 13ம் நாள் ஐக்கிய அமெரிக்க நாடுகளின் அரிசோனா மாநிலத்தில் சிலா ஆற்றின் கரையில் அமைக்கப்ட்டிருந்த ராணுவ முகாம் ஒன்றில் பிறந்த **மெல்வின் ஜோன்ஸ்** என்பவரால் 1917ம் ஆண்டு இந்த "**அரிமா சங்கம்"** என்ற அமைப்பு தொடங்கப் பட்டது. பின்னர் அது பல்வேறு கட்டங்களைத் தாண்டி இன்று உலகளாவிய அமைப்பாக 203 நாடுகளில் பரவி உள்ள இவ்வமைப்பு, உலகம் முழுவதும் நலிந்தோர்க்கான நலதிட்டங்களை செய்துவருகிறது.  

## ஹெலன் கெல்லர்
தன்னுடைய ஒன்னரை வயதிலேயே பார்வையும் கேட்கும் திறனையும் இழந்த ஹெலன் கெல்லர் என்ற அம்மையார் 1925ம் ஆண்டு நடைபெற்ற அரிமா சங்க பன்னாடு கூட்டத்தில் பார்வைத் திறனை காப்பதற்கும்,பார்வையற்றோர்க்கு தொண்டு செய்யுமாறும் வேண்டுகோள் விடுத்தார். உங்களால் பார்க்கமுடிகிறது, உங்களால் கேட்க முடிகிறது,நீங்கள் இரக்கமுள்ளவர்களாகவும் திகழ்கிறீர்கள். குருட்டுத் தண்மைகெதிரான புனித வீரர்களாக நீங்கள் தொடர்ந்து விளங்கமாட்டீர்களா? என்று வினவினார். அரிமாக்கள் அதை ஏற்று **"பார்வைத்திறன் காத்தல், மற்றும் பார்வையிழந்தோர்க்கு பாடுபடுதல்"**என்பதை தங்கள் முக்கிய செயல் திட்டமாக ஏற்றுக் கொண்டனர்.  

## அரிமா சங்கங்களின் குறிக்கோள்கள்
- அனைத்து நாட்டு நல்லுறவை உலகெங்கும் உள்ள பெருமக்களிடையே உருவாக்கி வளர்த்தல்
- நல்லரசு, நற்குடிமை ஆகியவற்றின் அடிப்படைக் கூறுகளைப் பெருக்குதல்
- குடிமை, கலாச்சாரம், சமுதாயம்,ஒழுக்கம் ஆகிய துறைகளில் மக்கள் நலமுற வாழ ஊக்கத்துடன் செயல்படுதல்
- உறுப்பினர்களிடையே நட்பும், நல்லுறவும், புரிந்து கொண்டு பழகும் பண்பு வளரச் செய்து ஒற்றுமையை மலர்வித்தல்
- பொதுமக்களை பாதிக்கும் பிரச்சனைகளை மனம் விட்டுப் பேசி கருத்து வழங்க ஏற்பாடு செய்தல். ஆனால் கட்சி அரசியலும், பாகுபடுத்தும் மதமும் சங்க உறுப்பினர்களால் வாதிக்கப்பட மாட்டாது.
- சொந்த பண வருவாயை நோக்கமாக கொள்ளாமல், தொண்டுள்ளம் கொண்ட சமூகப்பணி செய்பவர்களை ஊக்குவித்தல், வாணிபம், தொழில், அரசுத்துறை, தனியார் முயற்சி ஆகியவற்றில் திறமையும், நெறிமுறைத் தரத்தையும் ஊக்கி வளர்த்தல்.

## இந்தியாவில் பன்னாட்டு அரிமா சங்கம்
பெப்ரவரி 3, 1956 ஆம் ஆண்டு மும்பையில் நோசிர் என். பண்டோல் என்பவரைத் தலைவராக கொண்ட புதிய சங்கம் தொடங்கப்பட்டது. 1957ம் ஆண்டு அரிமா மாவட்டம் 304 தொடங்கப்பட்டு, பண்டோல் முதல் ஆளுநராக நியமிக்கப்பட்டார். 23.7.1957ல் தென்னகத்தில் முதன் முதலாக பெங்களூரிலும், பின்னர் 21.9.1957இல் சென்னையிலும் தொடங்கப்பட்டது. இந்திய தேசத்தை முழுவதும் உள்ளடக்கிய 304, கூட்டுமாவட்டம் 1973-74ல் 321,322,323,324 என்று பிரிக்கப்பட்டது.  

## கூட்டுமாவட்டம் 324
வருவாய் மாவட்டங்கள் சென்னை,செங்கற்பட்டு,வட ஆற்காடு, தென் ஆற்காடு, தஞ்சை, திருச்சி ஆகியவை 324A மாவட்டம் என்றும் தமிழகத்தின் மீதமுள்ள மாவட்டங்கள் 324B என்றும், ஆந்திரமாநில சங்கங்கள் 324C என்றும், கர்நாடக மாநில சங்கங்கள் 324D என்றும், கேரள மாநில சங்கங்கள் 324E எனவும் பிரிக்கப்பட்டு நிர்வகிக்கப்படுகின்றன.
# 1817



: அர்ஜெண்டீனிய மற்றும் சிலி நாட்டு தேசப்பற்று மிக்க படையினர் ஸ்பானியரைத் தோற்கடித்தனர்.]]  
**1817** (**MDCCCXVII**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.  

## நிகழ்வுகள்
- பெப்ரவரி 12 - அர்ஜெண்டீனிய மற்றும் சிலி நாட்டு தேசப்பற்று மிக்க படையினர் ஸ்பானியரைத் தோற்கடித்தனர்.
- மார்ச் 8 - நியூ யோர்க் பங்குச் சந்தை நிறுவன மயப்படுத்தப்பட்டது.
- ஏப்ரல் - இத்தாலியில் நிலநடுக்கம் இடம்பெற்றது.
- ஜூன் 25 - டென்மார்க்கின் கோப்பன்ஹேகன் நகரில் சிறைக்கைதிகளின் பெரும் கிளர்ச்சி இடம்பெற்றது.
- ஆகத்து 15 - ஐக்கிய அமெரிக்காவில் அலாபாமா ஆட்சிப்பகுதி அமைக்கப்பட்டது.
- ஆகத்து 23 - பண்டைய கிரேக்கத்தின் எலிக்கே நகரில் நிகழ்ந்த நிலநடுக்கத்தில் 65 பேர் கொல்லப்பட்டனர்.
- டிசம்பர் 10 - மிசிசிப்பி 20 மாநிலமாக ஐக்கிய அமெரிக்காவில் இணைந்தது.
- டிசம்பர் 12 - நியூ சவுத் வேல்ஸ் ஆளுநர் லக்லான் மக்குவாரி ஆஸ்திரேலியா என்ற பெயரை காலனித்துவ அரசுக்கு பரிந்துரைத்தார்.

## தேதி அறியப்படாத நிகழ்வுகள்
- ராயல் வாய்க்கால் கட்டி முடிக்கப்பட்டது.

## பிறப்புகள்
- ஆகத்து 24 - டால்ஸ்டாய், ரஷ்ய எழுத்தாளர் (இ. 1875)
- நவம்பர் 12 - பகாவுல்லா, பஹாய் சமயத்தைத் தோற்றுவித்தவர் (இ. 1892)
- வேங்கட சூரி சுவாமிகள், கருநாடக இசைக் கலைஞர்

## இறப்புகள்

## 1817 நாற்காட்டி
# முதனிலைத் திராவிட மொழி

**முதனிலைத் திராவிட மொழி** (ஆங்கிலம்: Proto-Dravidian) என்பது, திராவிட மொழிகளுக்கான முதனிலை மொழி ஆகும். முதனிலை மொழிகள் என்பன கருதுகோள் அடிப்படையிலான மொழிகள். இவை மொழியியலாளர்களாற் செய்யப்படுகின்ற மீளுருவாக்கங்கள். அவற்றுக்கு வரலாற்றுப் பதிவுகள் ஏதும் இருப்பதில்லை. இதனால் முதல் நிலைத் திராவிட மொழியும் ஒரு கருதுகோள் அடிப்படையிலானதும், பயன்பாட்டிலுள்ள திராவிட மொழிகளை ஆய்வு செய்து அவற்றின் அடிப்படையில் மீளுருவாக்கம் செய்யபட்டதுமான ஒரு மொழியாகும்.  

## பிரிவு
இம்முதனிலைத் திராவிட மொழி, கிமு 500 அளவில் முதனிலை வட திராவிடம், முதனிலை நடுத் திராவிடம், முதனிலைத் தென் திராவிடம் எனப் பிரிந்ததாகச் சிலர் கூறுகின்றனர். வேறு சில மொழியியலாளர்கள், திராவிட மொழிகளின் துணைக் குடும்பங்களிடையே காணப்படும் வேறுபாடுகளின் அளவைப் பார்க்கும்போது இப் பிரிவு இன்னும் முன்னதாகவே ஏற்பட்டிருக்கலாம் எனக் கருதுகின்றனர். எல்லாத் திராவிட மொழிகளையும் உள்ளடக்கி, முதனிலைத் திராவிட மொழி வடிவங்களைக் காட்டும் ஒரே நூல், திராவிடச் சொற்பிறப்பியல் அகரமுதலி ஆகும். இதுவும், அதிக விளக்கங்கள் எதுவும் கொடாமல் தொடர்புள்ள சொற்களின் பட்டியலை மட்டுமே தருகிறது.  

## சொற்கோவை
சொற்கோவை:  

| ஒன்று | *on-ṯu; *ōr-/*or-V- | ‘one’ |  |
| --- | --- | --- | --- |
| இரண்டு | *īr/*ir-V | ‘two’ |  |
| மூன்று | *muH-/*mū- | ‘three’ (adj.) |  |
| நான்கு | *nāl/*nal-V- | ‘four’ (adj.) |  |
| ஐந்து | *cay-m- | ‘five’ (adj.) |  |
| ஆறு | *caṯ-V | ‘six’ (adj.) |  |
| ஏழு | *eẓ-V | ‘seven’ (adj.) |  |
| எட்டு | *eṇ | ‘eight’ (adj.) |  |
| ஒன்பது | *on-patV | ‘ten minus one’ |  |
| பத்து | *paH- | ‘ten’ (adj.) |  |
| தலை | *tal-ay | ‘head, hair, top’ |  |
| கண் | *kaṇ | ‘eye’ |  |
| மூக்கு | *mū-nk(k)u/-nc- | ‘nose, beak’ |  |
| பல் | *pal | ‘tooth’ |  |
| வாய் | *wāy | ‘mouth (edge, beak, mouth of vessel, aperture, blade of sword)’ |  |
| கை | *kay | ‘hand, arm’ |  |
| கால் | *kāl | ‘leg, foot’ |  |
| பால் | *pāl | ‘milk, breast’ |  |
| எலும்பு | *el-V-mp/-nk | ‘bone’ |  |
| பெண் | *peṇ | ‘woman’ |  |
| பெயர் | *pin-cc-Vr | ‘name’ |  |
| வானம் | *wān-am | ‘sky’ |  |
| நிலா | *nel-a-nc/-ncc | ‘moon, moonlight’ |  |
| நீர் | *nīr | ‘water’ |  |
| ஆறு | *yĀtu | ‘river, stream’ |  |
| கடல் | *kaṭ-al | ‘sea, ocean’ |  |
| கல் | *kal | ‘stone’ |  |
| நாள் | *nāḷ | ‘day’ |  |
| மரம் | *mar-am/-an | ‘tree’ |  |
| காய் | *kāy | ‘fruit, pod’ |  |
| காடு | *kā(-n), kā-ṭu | ‘forest’ |  |
| புல் | *pul | ‘grass’ |  |
| நாய் | *naH-ay/-att/-kuẓi | ‘dog’ |  |
| புலி | *pul-i | ‘tiger’ |  |
| எலி | *el-i | ‘rat’ |  |
| பாம்பு | *pāmpu | ‘snake’ |  |
| இறைச்சி | *iṯ-ay-cci | ‘meat’ |  |
| எண்ணெய் | *ney | ‘oil, ghee’ |  |
| மீன் | *mīn | ‘fish’ |  |
| பேன் | *pēn | ‘louse’ |  |
| வெண்மை | *weḷ/*weṇ | ‘white’ |  |
| இனிய | *in- | ‘sweet’ (adj./n.) |  |
| புளித்த | *puḷ- | ‘sour’ |  |
| கசப்பு | *kac (> kay) | ‘bitter; bitterness’ |  |
| உண் | *uHṇ-/*ūṇ- | ‘to eat, drink’ |  |
| தின்னு | *tiHn- | ‘to eat’ |  |
| வா | *waH-/*waH-r | ‘to come’ |  |
| நடை | *naṭ-a | ‘to walk’ |  |
| தூக்கம் | *tuñc- | ‘to sleep’ |  |
| எண்ணு | *eṇ | ‘to count’ | } |
# நீர் முடிச்சு



**நீர் முடிச்சு** (Water knot) என்பது, தட்டையான நாடாக்களின் இரு முனைகளைத் தொடுப்பதற்குப் பயன்படும் ஒரு முடிச்சாகும். இதை, **நாடா முடிச்சு** (tape knot), **புல் முடிச்சு** (grass knot), **ஊடுதொடர் நுனிமுடிச்சு** (overhand follow-through) போன்ற வேறு பெயர்களாலும் குறிப்பிடுவது உண்டு. மலையேறுதலில் தாங்கு கயிறுகளை உருவாக்கும்போது இதனைப் பயன்படுத்துவர்.  

## முடிதல்

முதலில் ஒரு நாடாவின் முனையில் நுனி முடிச்சு ஒன்று போடப்படும். பின்னர் அடுத்த நாடாவின் முனையை எதிர்த் திசையில் இருந்து முடிச்சினுள் செலுத்தி முதல் நாடாவை தொடர்ந்து செல்லவேண்டும்.  

முனைகள் 3 அங்குலமாவது நீண்டிருக்குமாறு விட்டு முழு உடல் நிறையையும் பயன்படுத்தி முடிச்சை இறுக்கிக் கொள்ளவேண்டும். மீண்டும் வழுக்கிக்கொண்டு வெளியில் வராமல் இருக்க, முனைகளை ஒட்டு நாடாக்களினால் அருகில் உள்ள நிலைப்பகுதியோடு ஒட்டிவிடலாம் அல்லது தைத்து விடலாம்.
# கரிமமற்ற காடி

**கரிமமற்ற காடி** (Mineral acid) என்பது கரிமமற்ற (inorganic) வேதியியல் சேர்மங்களால் ஆன காடியாகும். பெயருக்கு ஏற்றாற்போல இவ்வகைக் காடிகளில் கரிம அணுக்கள் இருக்காது. கனிம அமிலங்கள் என்ற பெயராலும் இதை அழைக்கலாம். மற்ற காடிகளைப் போலவே கரிமமற்ற காடிகளும் நீரில் கரைந்து இருக்கும் பொழுது ஐதரச மின்மவணுக்களை (ion) விடுகின்றன.  

## பண்புகள்
பரவலாகவும் பொதுவாகவும் பயன்படுத்தப்படும் கரிமமற்ற காடிகள் கந்தகக் காடி, ஐதரோகுளோரிக் காடி, நைட்ரிக் காடி ஆகையவை ஆகும். கரிமமற்ற காடிகளில் மிகவும் வலிமை மிக்கக் காடிகள் (எ.கா. கந்தகக் காடி) முதல் மிக மென்மையான காடிகள் (எ.கா. போரிக் காடி) வரை உள்ளன. கரிமமற்ற காடிகள் நீரில் நன்றாகக் கரைவனவாகவும், கரிமக் கரைப்பான்களில் கரையாதனவாகவும் உள்ளன.  

கரிமமற்ற காடிகள் பற்பல வேதியியல் தொழிலகங்களில் பல்வேறு வேதியியல் பொருட்களை உருவாக்கிப் படைக்க முதற்பொருளாகப் பயன்படுகின்றன. இக் காடிகள், குறிப்பாகக் கந்தகக் காடி, நைட்ரிக் காடி, ஐதரோகுளோரிக் காடி போன்றவை, பெரிய அளவிலே ஆக்கப்படுகின்றன.  

கரிமமற்ற காடிகள், அவற்றின் அரிப்புத் தன்மைக்காகவும் பயன்படுத்தப் படுகின்றன. எடுத்துக் காட்டாக நீர்த்த ஐதரோகுளோரிக் காடி கொதிகலன்களின் உட்பகுதியில் படிந்திருக்கும் படிவுகளை அரித்தெடுக்கப் பயன்படுகின்றது. இதனை படிவு-நீக்கல் (de-scaling) என்பர்.  

## எடுத்துக்காட்டுகள்
- ஐதரோகுளோரிக் காடி
- நைட்ரிக் காடி
- பாசுபாரிக் காடி
- கந்தகக் காடி
- போரிக் காடி
- ஐதரோபுளூரிக் காடி
- ஐதரோபுரோமிக் காடி
# பாசுபாரிக் காடி


**பாசுபாரிக் காடி** (phosphoric acid) என்றும் *ஆர்த்தோபாசுபாரிக் காடி* (Orthophosphoric acid)என்றும் *பாசுபாரிக் (V) காடி* என்றும் அழைக்கப்படும் பாசுபரசு உள்ள ஒரு கரிமமற்ற காடி. இக்காடியில் மூன்று ஐதராக்சைல் (-OH) குழுக்கள் உள்ளன. பாசுபாரிக் காடி ஐதரச அணுக்களும் நான்கு ஆக்சிசன் அணுக்களும் ஒரு பாசுபரசு அணுவும் சேர்ந்த சேர்மங்களால் ஆனது. இதன் வேதியியல் வாய்பாடு H<sub>3</sub>PO<sub>4</sub>. மூன்று நீர் (H<sub>2</sub>O). மூலக்கூறுகளுடன் ஒரு பாசுபரசு பென்ட்டாக்சைடு (P<sub>2</sub>O<sub>5</sub>) மூலக்கூற்றை சேர்த்தால் இரண்டு பாசுபரசுக் காடி மூலக்கூறுகள் கிட்டும். ஆர்த்தோபாசுபாரிக் காடி மூலக்கூறுகள் பலவும் தன்னுடனே சேர்ந்து பல்வேறு வேதியியல் சேர்மங்களாகக்கூடும். இவையும் பாசுபாரிக் காடிகள் என்று கூறப்படுகின்றன. பாசுபாரிக் காடிகள் பெரும்பாலும் வேளாண்மைத் தொழிலில் உரம் செய்யப் பயன்படுகின்றது. இது தவிர இரும்புத் துருவை நீக்கவும், பூச்சிக் கொல்லிகளிலும், பல் மருத்துவத்திலும், சிலிக்கான் நுண்மின்சுற்றுகள் (தொகுசுற்றுகள்) உருவாக்குவதில் அலுமினியத்தை அரித்தெடுக்கவும், புளிப்பு சுவை தருவதால் சில கோலா குடிநீர்மங்களிலும் பயன்படுத்தபடுகின்றது.  

## ஆர்த்தோபாசுபாரிக் காடி வேதியியல்
நீர் கலக்கா (நீரற்ற) தூய பாசுபாரிக் காடி ஓர் வெண்மையான திண்மம். இது 42.35 °C வெப்பநிலையில் உருகி நிறமற்ற பிசுப்புமையான நீர்மமாக மாறுகின்றது  

இக் காடியின் *ஆர்த்தோ* என்னும் முன்னொட்டு பாலி பாசுபாரிக் காடிகள் என்று அழைக்கப்படும் மற்றவற்றில் இருந்து பிரித்துக் காட்டவே. ஆர்த்தோபாசுபாரிக் காடி நச்சுத்தனமையற்ற, கரிமமற்ற, வலிமைகுறைந்த (மென்மையான), மூன்று ஐதரச (முப்புரோட்டிக்) காடி. இது அறை வெப்ப, அழுத்த நிலைகளில் திண்மநிலையில் உள்ளது. ஆர்த்தோபாசுபாரிக் காடி முனைத்தன்மை கொண்ட மூலக்கூறு ஆகையால நீரில் எளிதில் கரையும். ஆர்த்தோ மற்றும் பிற பாசுபாரிக் காடிகளின் ஆக்சிசனாக்க நிலை +5; எல்லா ஆக்சிசன் அணுக்களின் ஆக்சிசனாக்கு நிலை -2, ஐதரசனின் நிலை +1. ஆர்த்தோபாசுபாரிக் காடி, மூன்று ஐதரசக்காடி என்பதால் மின்மமாக்கப்பட்ட ஐதரச அணுவை H<sup>+</sup> மூன்று மடங்கு நீரில் பிரியச் செய்ய இயலும். இது நீர் மூலக்கூறுடன் இணைந்து கீழ்க்காணும் வேதியியல் வினைகளுக்கு உட்படும்.  

:H<sub>3</sub>PO<sub>4</sub><sub>(s)</sub> &nbsp;&nbsp;+ H<sub>2</sub>O<sub>(l)</sub> H<sub>3</sub>O<sup>+</sup><sub>(aq)</sub> + H<sub>2</sub>PO<sub>4</sub><sup>–</sup><sub>(aq)</sub> &nbsp;&nbsp;&nbsp;&nbsp;&nbsp; *K*<sub>a1</sub>= 7.5×10<sup>−3</sup>  

:H<sub>2</sub>PO<sub>4</sub><sup>–</sup><sub>(aq)</sub>+ H<sub>2</sub>O<sub>(l)</sub> H<sub>3</sub>O<sup>+</sup><sub>(aq)</sub> + HPO<sub>4</sub><sup>2–</sup><sub>(aq)</sub> &nbsp;&nbsp;&nbsp;&nbsp;&nbsp; *K*<sub>a2</sub>= 6.2×10<sup>−8</sup>  

:HPO<sub>4</sub><sup>2–</sup><sub>(aq)</sub>+ H<sub>2</sub>O<sub>(l)</sub> H<sub>3</sub>O<sup>+</sup><sub>(aq)</sub> + &nbsp;PO<sub>4</sub><sup>3–</sup><sub>(aq)</sub> &nbsp;&nbsp;&nbsp;&nbsp;&nbsp;&nbsp; *K*<sub>a3</sub>= 2.14×10<sup>−13</sup>
# செயலாக்கம் (கணினியியல்)

கணினியின் செயலாக்கக் கூறுகளை காட்டும், ஹெச்டாப்(Htop)|]]  
**செயலாக்கம்** என்பது நிறைவேற்றப்படும் ஒரு கணினி நிரல் தொகுதியாகும். ஒரு நிரல் பல செயலாக்கங்களைக் கொண்டிருக்கலாம். ஒவ்வொரு செயலாகத்துக்கும் இடையே தரவுப் பரிமாற்றம் தேவைப்படலாம். செயலாக்கத்தை இயக்குதளம் விபரித்து, கால அட்டவணைப்படுத்தி நிறைவேற்றி, கட்டுப்படுத்துகிறது.
# வியாபாரிமூலை



**வியாபாரிமூலை** என்பது இலங்கையின் வடமுனையில் வடமராட்சிப் பகுதியில் அமைந்துள்ள ஒரு ஊர். பருத்தித்துறையில் இருந்து மேற்காக காங்கேசன்துறை நோக்கி நீளும் கடற்கரையோர வீதியில் ஒரு கிலோமீற்றர் தூரம் சென்று மாலிசந்தி நோக்கி கிளைவிடும் தார்வீதியில் திரும்ப வியாபாரிமூலை கிராமம் வருகிறது.  

வியாபாரிமூலையின் ஒவ்வொரு குறிச்சியும் தனித்துவமான பெயர்களைக்கொண்டது. வெள்ளையற்றணி, சிப்பிமணலடி, பெயர்ந்த ஆலடி, விராவளை, சின்னக்கிளானை, பெரியகிளானை, வாரியார்வளவு, கம்பளியப்பான், பலாப்பத்தை என்று காரணப் பெயர்களுடன் குறிச்சிகளின் பெயர்கள் உள்ளன. இக்கிராமத்தில் வணிகர்கள் நிறைந்திருந்ததால் இதற்கு வியாபாரிமூலையென்று பெயர் வந்தது என்பர்.  

## இங்கு பிறந்து புகழ் பெற்றோர்
- 1964 இல் அ. ந. கந்தசாமி அவர்களின் ஆய்வின் முயற்சியினால் மகாகவி பாரதியார் யாழ்ப்பாணத்துச் சாமி எனக் குறிப்பிட்டுத் தனது ஞானகுருவாகக் கொண்டிருந்த மௌனகுரு அருளம்பல சுவாமிகள் (யாழ்ப்பாணத்துச் சுவாமிகள்) பிறந்து வாழ்ந்த வியாபாரிமூலையில் விழா எடுக்கப்பட்டு நினைவுச் சின்னமும் நிறுவப்பட்டுள்ளது.
# சூழல் மாறி

**சூழல் மாறிகள்** என்பது ஓரு குறிப்பிட்ட கணினியியில் ஒரு நிரலின் செயலாக்கங்கள் எவ்வாறு நிறைவேறும் என்பதை தீர்மானிக்க கூடிய பெறுமானங்கள் ஆகும். நிரல் எங்கிருந்து ஏவப்படுகிறது, யார் ஏவுகிறார்கள், ஏவும் கணினியின் அல்லது வழங்கியின் பெயர் என்ன, ஏவப்படும் திகதி நேரம் என்ன என பலதரப்பட்ட தகவல்கள் சூழல் மாறிகள் ஆகும்.  

## சூழல் மாறிகளைப் பெறுதல்
### பி.எச்.பி எடுத்துக்காட்டு
<source lang="php">  
<?php  
$ip = getenv("REMOTE_ADDR") ;  
Echo "Your IP is " . $ip;  
$root = getenv("DOCUMENT_ROOT") ;  
Echo $root;  
?>  
</source>
# குறிப்புரை (நிரலாக்கம்)

நிரலாக்கத்தில் **குறிப்புரை** அல்லது குறிப்பு (*Comment*) என்பது நிரல் மொழியில் ஒரு கூறு ஆகும். ஒரு நிரலில் சேக்கப்படும் அந்த நிரலின் வடிவமைப்பு, ஏரணம், செயற்பாடுகள் பற்றிய குறிப்புகளே குறிப்புரை ஆகும். இவை பொதுவாக நிரல்மொழிமாற்றிகளால் இவை கணித்தலில் பொருப்படுத்தப்படாது. வெவ்வேறு மொழிகளில் குறிப்புரைக்கான குறியீடு மாறுபடுகிறது. நிரல் மொழி ஆங்கிலத்தில் அமைந்தாலும், குறிப்புரைகள் தமிழ் உட்பட எந்த மொழியிலும் அமையலாம்.  

## தேவை
குறிப்புரைகள் நிரலாளரோ, வேறு ஒருவரோ நிரலை வாசிக்க, திருத்த உதவுகின்றன. நிரலாளர் என்ன செய்ய முயல்கிறார் என்பதை அவருக்கும் பிறருக்கு உணர்த்த இது உதவுகிறது. பலர் நிரல் எழுத தொடங்க முதல் என்ன செய்யப்பட வேண்டும் என்று விபரித்து குறிப்புரை எழுதவர். பின்னர் நிரல் எழுதும் போது எப்படிச் செய்யப்படுகிறது என்று விபரிப்பர். செய்யப்படும் திருத்தங்கள் பற்றியும் குறிப்புரைகள் எழுதப்படும். இந்த வகையில் குறிப்புரை ஆவணப்படுத்தலில் ஒரு அங்கமாகும்.  

## வழக்கங்கள்
நிரலாக்கத்தில் ஒவ்வொரு கட்டத்திலும் நிரலை விபரித்து குறிப்புரை எழுதுவது ஒரு நல் ஒழுக்கமாக கருதப்படுகிறது. குறிப்பாக ஒவ்வொரு வகுப்புகள், செயலிகளின் செயற்பாடுகள், உள்ளீடுகள், வெளியீடுகள் பற்றி குறிப்புகள் அவசியமாக கருதப்படுகின்றன. சிலர் ஒவ்வொரு 5 வரிக்கும் இடையே தகுந்த குறிப்புரை தேவை என கருதுகிறார்கள்.
# போர்ட்ரான்



**போர்ட்ரான்** அல்லது **ஃபோர்ட்ரான்** (Fortran, முன்னர் **FORTRAN** என்று தலைப்பெழுத்தில் இருந்தது) என்பது பொதுப்பயன்பாட்டுக்கான படிமுறையாக, ஆணைக்கோவைகளை நிரலாக எழுதி இயக்கப்படும் உயர்நிலைக் கணிமொழி. இது எண்கணிப்பாகத் தீர்வு காணவேண்டிய பணிகளுக்கு மிகச்சிறந்த மொழியாக நெடுங்காலமாகக் கருதப்பட்ட மொழி. ஃபோர்ட்ரான் மொழி ஐபிஎம் நிறுவனத்தின் கலிப்போர்னியாவில் உள்ள சான்ஃகொசே (San Jose) கிளையகத்தில் 1950களில் அறிவியல் பொறியியல் பயன்பாட்டிற்காக வளர்த்தெடுக்கப்பட்டு, அத்துறைகளின் முதன்மையான மொழியாக அரை நூற்றாண்டுக்கு மேலாக இருந்து வந்த மொழி. இன்றும் செறிவாக எண்கணிப்புகள் செய்ய வேண்டிய பயன்பாடுகளுக்கு (எ.கா. வானிலை முற்கூறல் பணிகள், பாய்மவியல் கணிமை, வேதியியல் கணிமை போன்ற துறைகள்) இது விருப்பமான தேர்வாக உள்ளது. உயர்திறன் கணிமைகளுக்கு மிகவும் பரவலாக இன்றும் இது தேர்வாகும் மொழி. உலகின் முவரிசை மீவிரைவுக் கணினிகளின் திறனை அளவீடு செய்யும் அளவலகு நிலைகளை (benchmarks) நிறுவி, வரிசைப்படுத்துவதிலும் இம்மொழி பயன்படுகின்றது.  

ஃபோர்ட்ரான் (FORTRAN - FORmula TRANslator) மொழி 1957 ஆம் ஆண்டு அறிமுகப்படுத்தப்பட்டது. ஐபிஎம் நிறுவனத்தைச் சார்த யோன் பேக்கசு என்பவர் இதை ஆக்கினார். ஃபோர்ட்ரான் மொழி பலவடிவங்களில் வளர்ந்து வந்துள்ளது. எழுத்துகளை அதிகமாகப் பயம்படுத்து பணிகளின் தேவைகளை நிறைவு செய்ய ஃபோர்ட்ரான் 77 (FORTRAN 77) என்னும் நிரல்மொழியும், பின்னர் வரிசையடுக்குகள் மொழியும் (array programming), தனித்துப் பொருத்தப்படவல்ல மாடுலர் நிரல் மொழியும், ஆப்சக்டு-ஓரியன்டடு மொழி எனப்படும் செயப்பாட்டுப் பொருள் அடிப்படை நிரல்மொழியும், பின்னர் ஃபோர்ட்ரான் 95 என்னும் மொழியும், இன்னும் பின்னர் பொதுமைக்கூறு நிரல்மொழியும் (ஃபோர்ட்ரான் 2003) என பல தற்காலக் கூறுகளைக் கொண்டு விரிவடைந்து வந்துள்ளது.  

## மேற்கோள்களும் அடிக்குறிப்புகளும்
# விக்கிப்பீடியா:உங்களுக்குத் தெரியுமா/மே 3, 2009


- உலக வைப்பகத்தின் கணக்கீட்டின் படி உலகில் 1.4 பில்லியன் மக்கள் உணவு, நீர், உறையுள், மருத்துவம் போன்ற அடிப்படை தேவைகளைப் பூர்த்தி செய்ய முடியாமல் மிகமோசமான **வறுமை நிலையில்** உள்ளார்கள்.
- கூகிளின் புள்ளியியல் **பொறிமுறை மொழிபெயர்ப்பு** மூலம் இந்தி உட்பட 42 மொழிகளுக்கிடையே இலவசமாக மொழிபெயர்ப்பு செய்யலாம்.
- **பொதுவுடமை** கொள்கையாக அறிவிக்கப்பட்ட நாடுகளான சீனா, கியூபா, வட கொரியா, வியட்நாம், லாவோசு ஆகியவை எல்லாம் சர்வாதிகார அல்லது ஒரு கட்சி ஆட்சி நடைபெறும் நாடுகள் ஆகும்.
- 1957ம் ஆண்டு ஐபிஎம் நிறுவனத்தால் அறிமுகப்படுத்தப்பட்டு இன்றும் பயன்பாட்டில் இருக்கும் **போர்ட்ரான்** நிரல் மொழியே முதலாவது உயர்நிலை நிரல் மொழியாகும்.
- **சிவஞானபோதம்** என்பது மெய்கண்ட தேவரால் 13ம் நூற்றாண்டில் தமிழில் எழுதப்பட்ட ஒரு முக்கிய சைவ சிந்தாந்த கோட்பாட்டு நூல்.
# இடையினத் திருமணம்


.]]  
**இடையினத் திருமணம்** அல்லது இனக்கலப்புத் திருமணம் என்பது வெவ்வேறு இனத்தைச் சார்ந்தோர் திருமணம் செய்வது ஆகும். இவர்கள் குழந்தைகள் பெற்றால், இக் குழந்தைகள் பல்வேறு இனங்களின் மரபைக் கொண்டிருக்கும். எ.கா கறுப்பர் வெள்ளையர் ஆகியோருக்கு இடையே நடக்கும் திருமணம், தமிழர் பறங்கிகள் திருமணம் போன்றவை ஆகும்.  

மிகவும் வேறுபட்ட இனங்களைச் சார்ந்தவர்களுக்கு இடையே திருமணம் அதிகம் நடைபெறுவது ஐக்கிய அமெரிக்காவில் ஆகும். திருமணம் செய்பவர்களில் 3 மில்லியனுக்கும் மேற்பட்டோர் இவ்வகையை சேர்ந்தவர்களே.
# இரட்டை நுனி முடிச்சு



**இரட்டை நுனி முடிச்சு** (Double overhand knot) என்பது வழமையான நுனி முடிச்சின் ஒரு விரிவாக்கம் ஆகும். நுனி முடிச்சின் தடத்தில் இன்னொரு சுற்றுப் போடுவதன் மூலம் "இரட்டை நுனி முடிச்சு" முடியப்படுகிறது. இதனால் இம்முடிச்சுச் சற்றுப் பெரிதாக இருப்பதுடன் இறுகிய பின்னர் அவிழ்ப்பதற்குக் கடினமானதாகவும் இருக்கிறது. இம்முடிச்சு, மருத்துவர் முடிச்சின் முதல் பகுதியாகவும், இரட்டை மீனவர் முடிச்சின் இரு பகுதிகளாகவும் அமைகின்றது. இறுக்கு முடிச்சு என்பதும், பொருளொன்றைச் சுற்றி அமைக்கப்படும் இரட்டை நுனி முடிச்சின் மாற்றியமைக்கப்பட்ட ஒரு வடிவமாகும்.  

இது ஒரு சிறந்த தடை முடிச்சு. முறைப்படி முடியும் போது இது ஒரு சீர்மையான முடிச்சாக அமையும்.  

## முடியும் முறை

பொதுவான நுனி முடிச்சொன்றைப் போட்டபின் செயல் நுனியைத் தடத்துக்குள் செலுத்தி இன்னொரு முறை சுற்றினால் இரட்டை நுனி முடிச்சுக் கிடைக்கும். பார்த்து இதன் அமைப்பைப் புரிந்து கொள்வதும், இதனைக் கட்டுவதும் மிகவும் இலகுவானது. (இடப்புறம் உள்ள படத்தைப் பார்க்கவும்). இதனை வேறு வழிகளிலும் முடிய முடியும்.  

## பயன்கள்
கயிற்றின் நுனைகளில் போடப்படும் தடை முடிச்சாகப் பயன்படும் அதே வேளை இது, பிற முடிச்சுகளின் ஒரு பகுதியாகவும், பிற முடிச்சுக்களுக்குக் கூடுதலான பாதுகாப்பை வழங்குவதற்கும் பயன்படுத்தப்படுகின்றது.
# முளைக் கண்ணிமுடிச்சு



**முளைக் கண்ணிமுடிச்சு** (pile hitch) என்பது, கயிறு ஒன்றைக் கழி அல்லது வேறு பொருட்களுடன் கட்டுவதற்குப் பயன்படும் ஒருவகைக் கண்ணிமுடிச்சு ஆகும். இது முடிவதற்கு மிகவும் இலகுவானது. இரண்டு முனைகளும் இல்லாவிட்டாலும், கயிற்றின் இடைப்பகுதியில் இதனை முடிய முடியும். இதனால் இது பல வேளைகளில் ஒரு பெறுமதியான முடிச்சாக அமைகிறது.  

இதனை முடிவதற்கு, கயிற்றின் இடைப்பகுதியில் ஒரு தடத்தைப் போடவேண்டும். கழியொன்றின் முனைக்கு அருகில் தடத்தின் இரண்டு பகுதிகளையும் சுற்றவேண்டும். அதனைக் கயிற்றைச் சுற்றி அதன் கீழாக எடுக்கவேண்டும். பின்னர் அந்தத் தடத்தின் நுனியை எடுத்துக் கழியின் முனையூடாக மாட்டவேண்டும்.
# இரட்டை முளைக் கண்ணிமுடிச்சு

**இரட்டை முளைக் கண்ணிமுடிச்சு** என்பது கழி அல்லது அது போன்ற வேறு பொருட்களுடன் கயிறொன்றைக் கட்டுவதற்குப் பயன்படும் ஒரு கண்ணி முடிச்சாகும். இது, முளைக் கண்ணிமுடிச்சு முடியும்போது கூடுதலாக ஒரு சுற்றுச் சுற்றுவதன் மூலம் பெறப்படுகின்றது. இது படகுத் துறைகளில் படகுகளை முளைகளில் கட்டிவைப்பதற்குப் பயன்படுகின்றது. இது முகாமிடும் போது கூடாரங்களின் விளிம்புகளை முளைகளுடன் கயிறு மூலம் கட்டுவதற்கும் பயன்படுவதுண்டு. இலகுவாக முடியத்தக்க பாதுகாப்பான முடிச்சான இதனை, இலகுவாக அவிழ்த்தும் விடலாம்.  

## முடியும் முறை
# கற்றது தமிழ்


**கற்றது தமிழ்** (முன்பு *தமிழ் எம்.ஏ.* எனப் பெயரிடப்பட்டது) 2007 ஆம் ஆண்டு ராம் இயக்கத்தில், சிவப்பிரசாத் மற்றும் சல்மரா மொகம்மது ஷெரீஃப் தயாரிப்பில் வெளியான திரைப்படம் ஆகும். இதில் ஜீவா மற்றும் அஞ்சலி நடித்திருந்தனர்.  

## வரவேற்பு
வர்த்தக ரீதியில் பெரிய வெற்றியை பெற்றிருக்காவிடினும் சிறந்த விமர்சனங்க‌ளை பெற்ற, சர்ச்சைக்குரிய சமூக கருத்துக்களை தாங்கிய இப்படம் தமிழ் திரைவரலாற்றில் ஒரு குறிப்பிடத்தக்க படைப்பாகும்.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "இயக்குநர் ராம்க்கு இது முதல் படம். அசரடிக்கிற அழகும் ஆயாசப் படவைக்கிற அபத்தங்களும் சரிபாதியாக வந்திருக்கிறது ‘கற்றது தமிழ்’. இந்தப் படம் அவருக்குக் கற்றுத் தரும் விஷயங்கள், அடுத்த படம் சிறந்த படமாக அமைய உதவும்!" என்று எழுதி மதிப்பெண்களை வழங்கினர்.
# இலிங்கோத்பவர்

, காலடியில் பன்றி உருவில் விஷ்ணுவும், தலைமேல் அன்னம் உருவில் பிரம்மனும். இடம்: ஐராவதேசுவரர் கோயில்]]  

**இலிங்கோத்பவர்** அல்லது **இலிங்கோற்பவர்** (*Lingodbhava*) எனப்படுவது சிவனது உருவத்திருமேனிகளில் ஒன்றாகும். இலிங்கோத்பவ மூர்த்தம் சிவாலயங்களின் கருவறையின் பின்புறச் சுவரில் மேற்கு நோக்கியவண்ணம் காணப்படும். சிவன் **ஆதியும் அந்தமும் இல்லா பெருஞ்சோதியன்** என்பதனை விளக்கும் வண்ணம் அமையப்பெற்ற இம்மூர்த்தம் மகா சிவராத்திரி விழாவுடன் தொடர்புடையது.  

## தோற்றம்
சிவாலயங்களின் கருவறையின் பின்புறம் நின்ற திருக்கோலத்தில் சோதிப்பிழம்பாக அடியும் முடியும் காணவொண்ணாதவாறு இருக்கும் இச் சிவமூர்த்ததின் அடியில் பன்றி வடிவத்தில் விஷ்ணுவும் முடியில் அன்னம் வடிவில் பிரம்மனும் காணப்படுவர். சிவராத்திரி தினத்தன்று இம்மூர்த்ததிற்கு சிறப்பு பூசனைகள் இடம்பெறும்.  

## திருமுறை
திருமாலும் நான்முகனும், தானும் வார்கழற் சீல மும்முடி தேட நீண்டெரி, போலும் மேனியன் பூம்பு கலியுட் பால, தாடிய பண்பன் நல்லனே.  

பொருள் - திருமால் மற்றும் நான்முகன் ஆகியோர் நீண்ட திருவடிப் பெருமையையும், திருமுடியையும் தேட எரிபோலும் மேனியனாய் நீண்டவனும், அழகிய புகலியுள் பால் முதலியவற்றை ஆடி உறைபவனும் ஆகிய பண்பினன் நமக்கு நன்மைகள் செய்பவன்.  

== திருவருட்பா == —இராமலிங்க அடிகள்  

## சிவராத்திரியும் இலிங்கோத்பவரும்
சிவனது இலிங்கோத்பவ வடிவிற்கும் சிவராத்திரிக்கும் மிகுந்த தொடர்புள்ளது. இலிங்க புராணத்தின்படி ஒருமுறை திருமாலுக்கும் நான்முகனுக்கும் தம்முள் யார் உயர்ந்தவர் என வாதம் உண்டாயிற்று. இதனைத் தீர்க்க சிவனிடத்தே சென்று முறையிட்டனர். அப்பொழுதே சிவன் இலிங்கோத்பவர் உருக்கொண்டு இதன் அடியையோ முடியையோ முதலில் காண்பவரே உயர்தவராவார் எனக் கூற, திருமால் பன்றி உருகொண்டு அடியினையும், நான்முகன் அன்ன உருகொண்டு முடியினையும் காணத் துணிந்தனர். ஈற்றில் இருவரும் அடியினையோ முடியினையோ காணவொண்ணாது தோல்வியுற்று சிவனே உயர்ந்தவர் என உணர்ந்தனர். இந்நாளே சிவராத்திரி விழாவாக கொண்டாடப்படுகின்றது. சிவராத்திரி தினத்தன்று 3ம் சாமப்பூசனை காலம் இலிங்கோற்பவ காலம் என குறிப்பிடப்பட்டு இவ்வேளை இலிங்கோற்பவருக்கு சிறப்பு முழுக்குகள் இடம்பெறும்.  

## திருவண்ணாமலை
இந்த திருவுருவமேனி தத்துவத்தை உணர்த்துவதே திருவண்ணாமலை கோயில். நெருப்பின் உருவமாக லிங்கோத்பவர் நின்ற இடம். இங்கு வருடந்தேறும் நடைபெறும் "அண்ணாமலை ஜோதி" விழா, இதை நினைவுகூர்கிறது.  

## சிற்ப வளர்ச்சி
தமிழகத்தில் முதன்முதலில் இராசசிம்ம பல்லவனாலே (பொ.ஊ. 700–730) காஞ்சிபுரம் கைலாசநாதர் கோயில் இலிங்கோத்பவர் சிற்பம் அமைக்கப்பட்டதாக கூறப்படுகின்றது. இதன் பின்னர் முதலாம் பராந்தக சோழன் (பொ.ஊ. 907–953) காலத்திலே சிவாலயங்களின் கருவறையின் பின்புறம் அதுவரைக்கும் அமைக்கப்பட்டிருந்த அர்த்தநாரீசுவரர் படிமத்திற்கு பதிலாக இலிங்கோத்பவர் அமைக்கப்படுவது தொடங்கலாயிற்று. இதன் தொடர்ச்சியாக பிற்கால சோழர்களாலும் இம்முறை கைகொள்ளப்பட்டு இற்றைவரையும் பேணப்படுகின்றது.
# சிறு முடிச்சு


**சிறு முடிச்சு** (Small knot) அல்லது **கீழைத்தேச முடிச்சு** (Oriental knot) என்பது ஆண்களுடைய கழுத்துப்பட்டி கட்டுவதற்கான மிக எளிமையான முறையாகும். இது எளிமையான முடிச்சாக இருந்தும் இது பெருமளவுக்கு அறியப்பட்ட முடிச்சு அல்ல. இலகுவாக அவிழ்க்க முடியாமையே இதற்குக் காரணமாக இருக்கலாம் எனக் கருதப்படுகிறது. சுலபமாக அவிழ்க்கப்படக்கூடிய முடிச்சுக்களுடன் பழக்கப்பட்டவர்களுக்கு இந்த முடிச்சை அவிழ்ப்பது சினம் ஊட்டியிருக்கலாம். அத்துடன் கழுத்துப்பட்டியின் அகலப் பகுதிக்குப் பின்னே மறையும் மெல்லிய முனை வெளியே தெரிய வந்தாலும் அதன் பின்புறம் தெரியும் வகையில் இருப்பது பொதுவாக விரும்பப்படுவதில்லை. ஆனால், சிறு முடிச்சில் இவ்வாறு இருப்பதும் இது விரும்பப்படாமைக்கு ஒரு காரணமாக இருக்கலாம்.  

"கழுத்துப்பட்டி கட்டுவதற்கான 85 வழிகள்" என்னும் நூலின் காணப்படும் குறியீட்டு முறையின்படி இந்த முடிச்சை Lo Ri Co T என்னும் குறியீட்டினால் குறிப்பிடுவர்.  

## கட்டும் முறை
# விக்கிப்பீடியா:முதற்பக்கக் கட்டுரைகள்/மே 3, 2009


**முடி** அல்லது **முடிச்சு** என்பது கயிறு போன்ற நீளவடிவப் பொருட்களை ஏதொன்றையும் பொருத்துவதற்கு அல்லது பற்றுவதற்குப் பயன்படும் ஒரு வழிமுறை ஆகும். ஒரு முடிச்சில் ஒரே கயிறோ அல்லது ஒன்றுக்கு மேற்பட்ட கயிறுகளோ பயன்படலாம். நூல்கள், இழைகள், முறுக்குக் கயிறுகள், பட்டிகள், சங்கிலி போன்றவற்றைப் பயன்படுத்தி முடிச்சுக்கள் இடமுடியும் (முடிய முடியும்). முடிச்சுக்களை மேற்குறிப்பிட்ட பொருட்களிலேயே இடலாம் அல்லது கழி, வளையம் போன்ற பிற பொருட்களை அவற்றினால் கட்டுவதற்குப் பயன்படுத்தலாம். முடிச்சுக்களை மனிதர் மிகப் பழங்காலம் தொட்டே பயன்படுத்தி வருகின்றனர். இதனாலும், இவற்றின் மிகப் பரவலான பயன்பாட்டுத் தன்மையினாலும், முடிச்சுக் கோட்பாடு போன்ற கணிதக் கோட்பாடுகளோடு இவற்றுக்குள்ள தொடர்பு காரணமாகவும் முடிச்சுக்கள் மீது எப்போதும் ஆர்வம் உள்ளது.  
---

எண்கோட்பாட்டு இயலில் **ரீமன் இசீட்டா சார்பியம்** அல்லது ரீமன் இசீட்டா சார்பு (Riemann zeta function) என்பது முதன்மையான சார்புகளில் ஒன்று. இச் சார்பியம் <math>\zeta(s)\,</math> என்பது <math>s\,</math> என்னும் சிக்கல் எண் மாறியால் அமைந்த முடிவிலித் தொடர். இதன் வரையறை:  
:<math>  
\zeta(s) =  
\sum_{n=1}^\infty \frac{1}{n^s} =  
\frac{1}{1^s} + \frac{1}{2^s} + \frac{1}{3^s} + \cdots.  
\!</math>  
இச் சார்பியம் இயற்பியல், நிகழ்தகவியல், பயன்முகப் புள்ளியியல் போன்ற பல துறைகளிலும் பயன்படுகிறது. இச் சார்பியம் பகா எண் தேற்றத்தோடும் தொடர்பு கொண்டது. ரீமன் கருதுகோள் (Riemann hypothesis) என்று அறியப்படும், ரீமன் ஊகம், தனிக்கணிதத்தில் (pure mathematics) இன்னும் நிறுவப்படாத மிக முக்கியமான கேள்விகளில் ஒன்று. இந்த ரீமன் ஊகம் என்பது ரீமன் இசீட்டா சார்பியத்தின் வேர்கள்(zeros) பற்றிய ஓரு கணித ஊகம் (நிறுவா முன்கருத்து).
# சென்னைப் புறநகரக் காவல்


இந்த ஆணையரகம் (செயின்ட் தாமஸ் மவுண்ட்) புனித தாமஸ் மவுண்ட்டைத் தலைமையகமாகக் கொண்டு அதனடுத்து வரும் இரண்டு காவல்துறை மாவட்டங்களாக மாதவரம் மற்றும் அம்பத்தூர் ஆகிய மூன்று காவல்துறை மாவட்டங்களை உள்ளடக்கிய ஆணையரகமாக செயல்படுகின்றது.  

இதன் கீழ் **39 காவல் நிலையங்களும்**, **8 அனைத்து மகளிர் காவல் நிலையங்களும்** செயல்படுகின்றன.  

இந்த ஆணையரகத்துக்குத் துணை புரிபவர்களாக *இரு துணை ஆணையர்கள், 14 உதவி ஆணையர்கள், 36 ஆய்வாளர்கள், 42 உதவி ஆய்வாளர்கள் (துணை ஆய்வாளர்கள்) மற்றும் பிற படிநிலையில் உள்ளவர்கள் 287 பேர்களும் அடங்குவர்.*  

இந்த ஆணையரகத்தின் முதல் ஆணையராக **திரு எஸ்.ஆர். ஜாங்கிட்** ஆணையரகம் துவங்கியது முதல் (சென்னை மாநகரக் காவல் ஆணையரகத்தில் கூடுதல் ஆணையராகப் பணி புரிந்தவர்) தற்பொழுது வரை பொறுப்பு வகித்து வருகின்றார்.  

## புதிய ஆணையரகம் உருவாகியதின் பின்னணி
செங்கை கிழக்கு மாவட்டத்தின் 41 நிலையங்கள் சென்னை மாநகரக் காவல் துறையோடு ஏற்கனவே இணைக்கப்பெற்றதினால், சென்னை காவல் துறைக்கு கூடுதல் சுமையானதின் காரணமாகவும், எதிர்பார்த்த பலன் கிட்டாததினாலும் இப்புதிய ஆணையரகம் உருவாக்கப்பட்டது. இவ்வாணைய நிர்மாணிப்பிற்காகவும், கூடுதல் மனிதத்திறனைப் பயன்படுத்துவதற்காகவும் அரசு 8.44 கோடி ரூபாய் ஒதுக்கியது.  

## காவல்நிலையங்கள்
**'''சென்னைப் புறநகரக் காவல் துறையில் அடங்கிய நிலையங்கள்'''**

| வ.எண் | நிலையங்கள் | வ.எ.தொ | நி.தொ |
| --- | --- | --- | --- |
| align=1 | செயின்ட் தாமஸ் மவுண்ட் | align=21 | அம்பத்தூர் தொழிற்பேட்டை |
| align=2 | மீனம்பாக்கம் | align=22 | கொரட்டூர் |
| align=3 | பல்லாவரம் | align=23 | மதுரவாயல் |
| align=4 | குரோம்பேட்டை | align=24 | ஆவடி |
| align=5 | சங்கர் நகர் | align=25 | ஆவடி கனரகத் தொழிற்சாலை |
| align=6 | தாம்பரம் | align=26 | பட்டாபிராம் |
| align=7 | மடிப்பாக்கம் | align=27 | முத்தபுதுபேட்டை |
| align=8 | பழவந்தாங்கல் | align=28 | திருநின்றவூர் |
| align=9 | ஆதம்பாக்கம் | align=29 | நசரத்பேட்டை |
| align=10 | பள்ளிக்கரணை | align=30 | திருமுல்லைவாயில் |
| align=11 | சிட்லபாக்கம் | align=31 | திருவேற்காடு |
| align=12 | பீர்க்கன்கரணை | align=32 | மாதவரம் |
| align=13 | சேலையூர் | align=33 | மாதவரம் பால் பண்ணை |
| align=14 | வானூர்தி நிலையம்
(விமான நிலையம்) | align=34 | செங்குன்றம் |
| align=15 | நந்தம்பாக்கம் | align=35 | எண்ணூர் |
| align=16 | பூவிருந்தவல்லி
(பூந்தமல்லி) | align=36 | மணலி |
| align=17 | ஸ்ரீ இராமச்சந்திரா மருத்துவக்
கல்லூரி மருத்துவமனை | align=37 | மணலி புதுநகர் |
| align=18 | குன்றத்தூர் | align=38 | சாத்தாங்காடு |
| align=19 | மாங்காடு | align=39 | புழல் |
| align=20 | அம்பத்தூர் | } |  |
# சுழல்


கணிதத்திலும், கணினியியலிலும் **சுழல்** என்பது ஒரு பின்வரும் பண்புள்ள செயலியை வரையறை செய்யும் முறை. ஒரு செயலியின் வரையறையில் அதே செயலி பயன்படுமானல் அதை சுழல் செயலி (recursive function) என்பர். கணினி அறிவியலில், **மறுசுழற்சி** என்பது ஒரு கணக்கீட்டு சிக்கலைத் தீர்ப்பதற்கான ஒரு முறையாகும், அங்கு தீர்வு அதே சிக்கலின் சிறிய நிகழ்வுகளுக்கான தீர்வுகளைப் பொறுத்தது.சுழலீடு, மீளீடு, தொடரீடு என்றும் குறிக்கலாம். பொதுவாக மீண்டும் மீண்டும் தம்மை மாதிரி தோற்றம் தரும் செயலாக்கத்துக்கும் சுழல் என்பர்.  

## நிரல் எடுத்துக்காட்டு
### கூட்டுதல்
<div>  
<source lang="php">  
<?php  
header('Content-Type: text/html;charset=utf-8');  
mb_language('uni');  
mb_internal_encoding('UTF-8');  

// கூட்டு: 1 + 2 + 3 + 4 + 5 + ... + n  
$பதில் = கூட்டு(5);  
echo "விடை: " . $பதில்;  

function கூட்டு($x) {  
if ($x == 1) { // our base case  
return 1;  
}else {  
return $x + கூட்டு($x-1); // <--calling itself.  
}  
}  
?>  
</source>  
</div>  
<div>  
<pre>  
விடை: 15  
</pre>  
</div>  

### எண்ணுதல்
<div>  
<source lang="php">  
<?php  
function count_to_10($n){  
if ($n <= 10){  
echo $n."  
";  
$n++;  
count_to_10($n);  
}  
}  
count_to_10(3);  
?>  
</source>  
</div>  
<div>  
<pre>  
3  
4  
5  
6  
7  
8  
9  
10  
</pre>  
</div>
# தேவயானி

(B. P. பேனர்ஜியின் ஓவியம்)]]  
::இதே பெயரைக் கொண்ட நடிகையைப் பற்றி அறிய, தேவயானி (நடிகை) என்ற பக்கத்தைப் பார்க்கவும்.  

**தேவயானி** அசுர மன்னன் விருபசேனனின் ராஜகுருவான சுக்கிராச்சாரியாரின் மகள். சுக்கிராச்சாரியிடம் சஞ்சீவனி மந்திரம் கற்க சீடனாக வந்த பிரகஸ்பதியின் மகன் கசன் மீது ஒரு தலைக்காதல் கொண்டாள். ஆனால் கசன் குருவின் மகள், சகோதரிக்கு சமம் என்று கூறி தேவயானியின் காதலை ஏற்க மறுத்தான். அதனால் ஆத்திரம் அடைந்த தேவயானி கசனை தன் தந்தை சுக்கிராச்சாரியிடம் கற்ற மந்திர வித்தை பலிக்காமல் போகக்கடவது என சாபமிட்டாள். பதிலுக்கு கசன், உன்னை ஒரு அந்தணர் திருமணம் செய்யாது, ஒரு சத்திரியன் திருமணம் செய்து கொள்வான் என்று சாபமிட்டான்.  

## தேவயானியின் திருமணம்
கசனின் சாபப்படி, தேவயானி சந்திர குல மன்னன் யயாதியை மணந்தாள். தேவயானிக்கு யது, துர்வசு ஆகிய இரண்டு மகன்கள் பிறக்கின்றனர். தேவயானியின் தோழியும், பணிப்பெண்ணுமாகிய சர்மிஷ்டையை இரகசியமாக திருமணம் செய்து கொள்கிறான் யயாதி. அவள் மூலம் யயாதிக்கு மூன்று குழந்தைகள் பிறக்கிறது. இந்த விசயம் அறிந்த தேவயானி தன் தந்தையிடம் முறையிட, சுக்கிராச்சாரியர் யயாதிக்கு கிழட்டுத்தன்மையை அடையும்படி சாபம் இடுகிறார். தவறை உணர்ந்த யயாதி, சாபவிமோசனம் கேட்கிறான். அதற்கு சுக்கிராச்சாரியார், உனது கிழட்டுத்தன்மையை உனது மகன்கள் ஏற்றால் உனது கிழட்டுத்தன்மை நீங்கும் எனக் கூறுகிறார். யயாதியின் இரண்டாம் மனைவியான சர்மிஷ்டையின் இளைய மகன் புரு தனது தந்தையின் கிழட்டுத்தன்மையை பெற்று, தனது இளமையை தனது தந்தையான யயாதிக்கு அளிக்கிறான்.  

## புருவின் வழித்தோன்றல்கள்
பின்னர் பல ஆண்டுகளுக்குப் பின், யயாதி மீண்டும் தனது இளமையை தன் மகன் புருவிற்கு திருப்பி அளித்து, தனது கிழட்டுத்தனத்தை திரும்பப் பெற்றுக் கொள்கிறான். இந்த புருவின் வழித்தோன்றல்களே சந்திர குலத்தில் பிறந்த சாந்தனு, பீஷ்மர், பாண்டவர் மற்றும் கௌரவர் ஆவர்.  

## யதுவின் வழித்தோன்றல்கள்
யயாதி-தேவயானிக்கு பிறந்த மூத்த மகன் யதுவின் வழித்தோன்றல்களே யாதவகுலத்தினர் ஆவர். ஸ்ரீகிருஷ்ணரும் பலராமரும் யதுவின் குலத்தவர் ஆவர்.
# ஏகன்


***ஏகன்*** (*Aegan*) ராஜூ சுந்தரத்தின் இயக்கத்தில் 2008 ஆம் ஆண்டில் வெளிவந்த தமிழ்த் திரைப்படம் ஆகும். இந்தப் படத்தை ஜங்கரன் இண்டர்நேஷனல் பிலிம்ஸ் தயாரித்தது. அஜித் குமார், நயன்தாரா, நவ்தீப், பியா, நாசர், ஜெயராம் ஆகியோர் இப்படத்தில் முக்கிய பாத்திரங்களில் நடித்தனர்.  

## கதை
அஜீத் ஒரு அதிரடி போலீஸ் அதிகாரி. ஒன்மேன் ஆர்மி என்று தந்தை நாசரே வர்ணிக்கும் அளவுக்கு தனியாளாக அடித்துத் துவம்சம் செய்யும் போலீஸ் இவர். வில்லன் சுமனுடைய பழைய கூட்டாளி தேவன் போலீஸ் அப்ரூவராக மாறிவிட, அவரைக் கொன்று விடத் துடிக்கிறார் சுமன். இதனால் மறைந்து வாழ்கிறார் தேவன். அவருக்கு ஒரே ஒரு மகள் (பியா). ஊட்டியில் ஒரு கல்லூரியில் படிக்கிறார்.  

பியாவின் உயிருக்கு சுமனால் ஆபத்து வரும் எனக் கருதும் போலீஸ், அவரைப் பாதுகாக்கும் பொறுப்பை அஜீத்திடம் விடுகிறது. போலீஸ் என்று தெரியாமல் ஒரு மாணவரைப் போல மாறுவேடத்தில் போய் இதைச் செய்ய வேண்டும், அதே நேரம் பியாவின் தந்தை தேவனணையும் கண்டுபிடிக்க வேண்டும். இந்த பணியில் அஜீத் எப்படி தன் திறமையைக் காட்டி ஏகனாக உலா வருகிறார் என்பது மீதிக்கதை.  

## நடிகர்கள்

| நடிகர்கள் | பாத்திரம் |  |
| --- | --- | --- |
| அஜித் குமார் | சிவா |  |
| நயன்தாரா | மல்லிகா |  |
| சுமன் | ஜோன் சின்னப்பா |  |
| நவ்தீப் | நரேன் |  |
| பியா | பூஜா |  |
| நாசர் | கார்த்திகேயன் | } |

## பாடல்
இப் படத்திற்கு யுவன் ஷங்கர் ராஜா இசை அமைத்திருந்தார்.  

| பாடல் | பாடியவர்கள்: |  |
| --- | --- | --- |
| ஹேய் சாலா | ப்லேஸ், நரேஸ் ஐயர், அஸ்லம் |  |
| ஹேய் பேபி | சங்கர் மகாதேவன் |  |
| யாகு யாகு | சுவி, ஊஜேனி, சத்யன், ரன்ஜித், நவீன் |  |
| கிச்சு கிச்சு | வசுந்திரா தாஸ், யுவன் ஷங்கர் ராஜா |  |
| ஓடும் வரையில் | கே கே, சென்தி | } |

## விமர்சனம்
ஆனந்த விகடன் வார இதழில் வந்த விமர்சனத்தில் "பன்ச் டயலாக், படு சூடான சண்டைக் காட்சிகள் என்று பார்த்துப் பழக்கப்பட்ட அஜீத்தை வைத்து காமெடிக் கதை சொல்லி இருக்கிறார் அறிமுக இயக்குநர் ராஜூ-சுந்தரம்... படம் முழுக்க பில்லா ஹேங் ஓவர்! வில்லனின் அடியாட்கள் பார் இருட்டிலும்கூட கூலிங் கிளாஸ் அணிந்து மிரள வைக்கிறார்கள்... காமெடிப் படம் எடுக்கலாம். படத்தையே காமெடியாக எடுத்தால்..." என்று எழுதி மதிப்பெண்களை வழங்கினர்.
# கணினிக் கோப்பு

என்பது தொடக்க கால களில் ஒன்றாகும்|]]  

**கணினிக் கோப்பு** (*Computer File*) என்பது கணினியில் சேமிக்கப்பட்ட ஒரு தகவல் தொகுப்பாகும். கோப்பு(இலத்தீன்: *filum*) ஒன்றின் தகவல் தொகுப்பை, அதன் கோப்புநீட்சிப் பெயரைக் கொண்டு, மீட்டெடுத்து கையாளலாம். இன்றைய கணினிகள் அனைத்திலும் தரவுகள் நிரல்கள் உட்பட அனைத்து தகவல்களும் கோப்புக்களாகவே சேமிக்கப்படுகின்றன. தகவலின் தன்மையைப் பொறுத்து கோப்புக்களின் வகை மாறும். இதை கோப்புப் பெயரின் நீட்சியைக் (extension) கண்டு அறியலாம். எடுத்துக்காட்டாக, .txtஎன்ற கோப்புநீட்சியானது, உரைக்கோப்பினைக் குறிக்கிறது. அதுபோலவே, .csv என்ற நீட்சி இருந்தால், அது அணித்தரவுக்கோப்பினையும், .ods என்ற நீட்சியை ஒரு கோப்புப் பெற்றிருந்தால், அது கட்டற்ற விரிதாள் என்பதையும் குறிக்கிறது.
# பெயர் மாற்றம்

**பெயர் மாற்றம்** (*name change*) என்பது அடிப்படையில் ஒருவருக்கு பிறப்பின் போது இட்ட பெயரை பின்னாளில் மாற்றத்திற்குள்ளாக்கும் அல்லது வேறு பெயரைப் பதிவு செய்யும் உத்தியாகும்.  

பெயர் மாற்றம் செய்யும் அடிப்படைச் சட்டம் பொதுவாக அனைத்து நாடுகளின் சட்ட முறைமைகளில் ஒருவர் தன் பெயரை சட்டப்பூரவமாக மாற்றிக்கொள்ள வழங்கப்பட்ட அனுமதியாகும். இவர் பிறப்பின் பொழுது, திருமணத்தின் பொழுது, தத்துஎடுத்தலின் பொழுது கொடுக்கப்பட்ட பெயரிலிருந்து தன் பெயரை மாற்றிக்கொள்ள வழி வகுக்கின்றது. அவர் வாழிடம் சார்ந்த இடங்களில் இந்த மாற்றங்கள் நடைபெறுவதற்கு ஏதுவான இடமாகும். பொதுச் சட்டத்தில் இதற்கான நீதிமுறைமை, வரைமுறைகள் இலகுவாக்கப்பட்டுள்ளன. ஆனல் உரிமையியல் சட்டத்தில் இதன் நீதிமுறைமை வரையரைகள் சற்று கட்டுப்பாடுகள் கொண்டவை.  

## உரிமையியல் சட்டம்
பொதுவாக பெயர் மாற்றத்தில் உரிமையியல் சட்டம் பின்பற்றுகின்ற நாட்டில் பொதுச்சட்டத்தை பின்பற்றுகின்ற நாடுகளைப் போல் அல்லாமல் இதன் நீதிமுறைமைகள் வேறுபட்டிருக்கின்றன. பெயர் மாற்றத்தின் பொழுது அரசின் ஒப்புகை கோரப்படுகின்றது. அப்படி கோரப்பட்டாலும் ஏப்பொழுதாவது அனுமதி வழங்கப்படுகின்றது. இந்த முறை பின்பற்றுவதற்கான காரணம் பொதுமக்களின் நன்மைக் கருதி அவர்கள் தனிச்சிறப்புடன் அடையாளம் காணக்கூடியப் பெயர்கள் உதாரணமாக அரசாங்கப் பதிவேடுகள், அவர்களை அடையாளப்படுத்தக்கூடிய வருகைப்பதிவேடுகள், தனி அடையாள எண்கள், நியாயமான, விவேகமான புணராலோசணைத் தேவைக்காக இம்முறை பின்பற்றப்படுகின்றது.  

## பெயர் மாற்ற நோக்கங்கள்
- திருமணத்தின் பின் நேரடியாகவே சட்ட ரீதியாக பெயர் மாற்றதிற்குள்ளாகின்றது. ஆயினும் சிலர் தமது குடும்பப் பெயர் நிலைப்பதற்காக அதனையும் சேர்த்துவைத்திருப்பர். எ.கா: இலங்கையின் முன்னாள் சனாதிபதி சந்திரிக்கா பண்டாரநாயக்க குமாரதுங்க.
- தத்தெடுத்தலின் போது வளர்ப்புத் தந்தையின் பெயரை இடுவதற்கான சட்ட அனுமதி.
- தனது மதப் பின்பற்றல்களை மாற்றுகின்ற ஒருவர் அதற்கேற்ப பெயரை மாற்றுதல்.
- பெயரிலுள்ள இன,சாதி அடையாளத்தினை மறைப்பதற்காக பெயரை மாற்றுதல்.
- எழுத்துத்தறை முதலானவற்றில் உள்ளவர்கள் பிரபல்ய நோக்கில் செய்யும் பெயர் மாற்றம்.
- சோதிட நோக்கிலான பெயர் மாற்றம்
- பழைய பெயர், அழகற்ற பெயர், பொருளற்றபெயர், என்பவற்றுக்காக மாற்றுதல்.

## நன்கறியப்பட்ட பெயர்மாற்றங்கள்
- மிண்டி காலிங் - இயற்பெயர் வேரா சொக்கலிங்கம்
- வைகோ - இயற்பெயர் வை. கோபால்சாமி
- இரா. நெடுஞ்செழியன் - நாராயணசாமி
- கே. ஏ. மதியழகன் - சோமசுந்தரம்
- மறைமலை அடிகள் - வேதாசலம்
- பெருஞ்சித்திரனார்- இராசமாணிக்கம்
- பாரதிதாசன் - கனக சுப்புரத்தினம்
- சத்யராஜ் - ரெங்கராஜ்
- இரா. செழியன் - சீனிவாசன்
- க. அன்பழகன் - ராமையா
- நடிகர் ஜீவா - அமர்
- நடிகர் வையாபுரி - இராமகிருஷ்ணன்
- நடிகை ஊர்வசி - கவிதா ரஞ்சினி
# படிமம்:SVithiyanandan.jpg

மூலம்: யாழ் பல்கலைக்கழக மலர்  

## சு. வித்தியானந்தன் பற்றிய நியாயமான பயன்பாடு
The image linked here is claimed to be used under fair use as:  
1. it is a historically significant photo of a famous individual;
1. the photo is only being used for informational purposes.--Kanags <sup>\பேச்சு</sup> 12:56, 8 மே 2009 (UTC)
# மனிதநேய மக்கள் கட்சி


**மனிதநேய மக்கள் கட்சி** தமிழ்நாடு மாநில அரசியல் கட்சியாகும். இது தமிழ்நாடு முஸ்லிம் முன்னேற்றக் கழகத்தின் அரசியல் பிரிவாக பிப்ரவரி 2009 ஆம் ஆண்டில் ஆரம்பிக்கப்பட்டது. *மக்கள் உரிமை* எனும் அதிகாரப்பூர்வ இதழை இக்கட்சி வெளியிடுகிறது. தற்போது இதன் தலைவராக பேரா. எம். எச். ஜவாஹிருல்லா, பொதுச் செயலாளராக ப. அப்துல் சமது, பொருளாளராக கோவை உமர் ஆகியோர் உள்ளனர்.  

## மக்களவைத் தேர்தல் 2009
கட்சி ஆரம்பித்த 3 மாதங்களில், 2009 ஆம் ஆண்டு நடந்த மக்களவைத் தேர்தலில் மமக 4 தொகுதியில் கூட்டணியின்றி தனித்து நின்று கணிசமான வாக்குகள் பெற்று வெற்றி வாய்ப்பை இழந்தது.  

வேட்பாளர்கள் விபரம்:-  
1. மயிலாடுதுறை மக்களவை தொகுதி-ஜவாஹிருல்லாஹ்
1. மத்திய சென்னை மக்களவை தொகுதி - செ.ஹைதர் அலி
1. இராமநாதபுரம் மக்களவைத் தொகுதி-சலிமுல்லாகான்
1. பொள்ளாச்சி மக்களவை தொகுதி-உமர்.

## தமிழ்நாடு சட்டமன்றத் தேர்தல், 2011
2011 சட்டமன்றத் தேர்தலில் அதிமுகவுடன் கூட்டணி அமைத்து சேப்பாக்கம், இராமநாதபுரம், ஆம்பூர் ஆகிய தொகுதிகளில் போட்டியிட்டது. இதில் ஆம்பூரில் அஸ்லம் பாஷாவும், இராமநாதபுரத்தில் பேரா. எம். எச். ஜவாஹிருல்லாவும் வெற்றி பெற்று இக்கட்சியின் முதல் சட்டமன்ற உறுப்பினர்களாக தேர்ந்தெடுக்கப்பட்டனர்.  

| 3 | 2 | 0 | 0.49 | 42.43 | } |
| --- | --- | --- | --- | --- | --- |

## தமிழ்நாடு சட்டமன்றத் தேர்தல், 2016
- தமிழ்நாடு சட்டமன்றத் தேர்தல், 2016 இல் திமுக கூட்டணியில் மனிதநேய மக்கள் கட்சி போட்டியிடும் என்று அக்கட்சியின் தலைவர் ஜவாஹிருல்லா, 2016 மார்ச் 19 அன்று அறிவித்தார்..
- திமுக கூட்டணியில் மனிதநேய மக்கள் கட்சிக்கு 5 தொகுதிகள் ஒதுக்கப்பட்டது..
- இக்கட்சிக்கு ஒதுக்கப்பட்ட உளுந்தூர் பேட்டை தொகுதியை மீண்டும் திமுகவுக்கே கொடுத்துள்ளது. நாகை, இராமநாதபுரம், ஆம்பூர், தொண்டாமுத்தூர் ஆகிய தொகுதிகளில் மட்டும் போட்டியிடுகிறது..
2016 தமிழக சட்டமன்ற தேர்தலில் போட்டியிட்ட அனைத்து தொகுதிகளிலும் வெற்றி வாய்ப்பை இழந்தது.  

| 4 | 0 | 197150 | 0.5 % . | } |
| --- | --- | --- | --- | --- |

## தமிழ் நாடு சட்டமன்ற உறுப்பினர்கள்
2011 ஆம் ஆண்டு முதல் 2021 வரை சட்ட மன்ற உறுப்பினர்களாக இருந்தவர்கள்  
| 2011 | ஜவாஹிருல்லா | இராமநாதபுரம் | இரட்டை மெழுகுவர்த்தி |
| --- | --- | --- | --- |
| 2011 | அஸ்லம் பாஷா | ஆம்பூர் | இரட்டை மெழுகுவர்த்தி |
| 2021 | ஜவாஹிருல்லா | பாபநாசம் | உதயசூரியன் |
| 2021 | ப. அப்துல் சமது | மணப்பாறை | உதயசூரியன் |

## தமிழ்நாடு சட்டமன்றத் தேர்தல், 2021
2021 சட்டமன்றத் தேர்தலில் திமுகவுடன் கூட்டணி அமைத்து இரண்டு தொகுதிகளில் போட்டியிட  
உடன்பாடு ஒப்பந்தம் கையெழுத்தானது.
# ஆனைக்கோட்டை



**ஆனைக்கோட்டை** என்பது இலங்கையின் வடமாகாணத்தின் ஒரு பகுதியாக உள்ள யாழ்ப்பாணக் குடாநாட்டில் வலிகாமம் தென்மேற்கு பிரதேச செயலாளர் பிரிவில் அமைந்துள்ள ஓர் ஊராகும். இது யாழ்ப்பாண நகரத்தில் இருந்து மானிப்பாய் செல்லும் வீதியில், நகரத்தில் இருந்து சுமார் மூன்று மைல் தொலைவில் அமைந்துள்ளது. இதன் அயலில் மானிப்பாய், நவாலி, தாவடி, வண்ணார்பண்ணை ஆகிய கிராமங்கள் அமைந்துள்ளன. இவ்வூர் நல்லெண்ணெய்க்கு பெயர் போன இடமாகக் காணப்படுகின்றது.  

## வரலாற்று முக்கியத்துவம்
இது யாழ்ப்பாணத்தில் கண்டுபிடிக்கப்பட்ட முதலாவது குடியிருப்பு மையம் என கூறப்படுகிறது. இதற்கு ஆதாரமாக அங்கு கண்டுபிடிக்கப்பட்ட பிராமி எழுத்துப் பொறித்த முத்திரை, உரோம மட்கலன்கள், லட்சுமி நாணயம் ஆகியவையைக் கொள்ளலாம். இவை 2300 ஆண்டுகளுக்கு முற்பட்டவையாக கருதப்படுகின்றன.  

## ஆலயங்கள்
அவற்றுள் சில:  
- ஆனைக்கோட்டை மூத்தநயினார் கோயில்
- ஆனைக்கோட்டை கரைப்பிரான் ஆதி விநாயகர் கோயில்
- ஆனைக்கோட்டை உயரப்புலம் உத்துங்க விநாயகர் ஆலயம்
- ஆனைக்கோட்டை சாவற்கட்டு அந்திக்குழி ஞானவைரவர் ஆலயம்
- ஆனைக்கோட்டை சாவற்கட்டு கெங்காதேவி அம்மன் ஆலயம்
- ஆனைக்கோட்டை வரதவிக்ன விநாயகர் (சம்பந்தப் பிள்ளையார்) ஆலயம்
- ஆனைக்கோட்டை உயரப்புலம் ஆலடி ஞானவைரவர் ஆலயம்
- ஆனைக்கோட்டை புளியங்கண்டுப் பிள்ளையார் கோவில்
- ஆனைக்கோட்டை கண்ணகி அம்மன் ஆலயம்
- ஆனைக்கோட்டை காசிகாண்ட விஸ்வநாதர் ஆலயம் (ஆனைக்கோட்டை சிவன் கோயில்)
- ஆனைக்கோட்டை உயரப்புலம் வராகி அம்பாள் ஆலயம்
- ஆனைக்கோட்டை அடைக்கலநாயகி ஆலயம்
- ஆனைக்கோட்டை பெத்தானியா திருச்சபை

## ஆனைக்கோட்டையைச் சேர்ந்த புகழ் பெற்றவர்கள்
- எஸ். அகஸ்தியர், எழுத்தாளர்
- ந. செல்வராஜா, நூலகர்
- வி. கனகலிங்கம், ஓவியர்
- ரி. ராஜகோபால், வானொலி, மேடை நடிகர்
# யாக்கோபு சூமா


**யாக்கோபு சூமா** (*Jacob Gedleyihlekisa Zuma*, பிறப்பு: ஏப்ரல் 12, 1942) தென்னாபிரிக்காவின் குடியரசுத் தலைவர். இவர் 2009 ஆம் ஆண்டில் இடம்பெற்ற பொதுத்தேர்தலில் வெற்றி பெற்று நாட்டின் தலைவரானார். இவர் 14 பிப்ரவரி 2018 வரை பதவியில் இருந்தார். இவர் ஆபிரிக்க தேசிய காங்கிரஸ் கட்சியின் தலைவராகவும் இருக்கிறார். 2007, டிசம்பர் 18 இல் காங்கிரஸ் கட்சியின் தேசிய மாநாட்டில் இவர் அக்கட்சியின் தலைவராகத் தேர்ந்தெடுக்கப்பட்டார். இவர் தென்னாபிரிக்கப் பொதுவுடமைக் கட்சியின் உறுப்பினராகவும் இருக்கிறார்.  

சூமா அரசியல் ஊழல், பாலியல் குற்றங்களுக்காகப் பல வழக்குகளில் சம்பந்தப்பட்டுள்ளார். பாலியல் குற்றத்தில் இருந்து இவர் பின்னர் விடுவிக்கப்பட்டிருந்தார். 2009, ஏப்ரல் 6 இல் இவர் அனைத்துக் குற்றங்களில் இருந்தும் விடுவிக்கப்பட்டார்.  

## 2021 தென்னாப்பிரிக்கா கலவரம்
முன்னாள் அதிபர் **ஜேக்கப் ஜூமா** கைதுக்குப் பிறகு அந்நாட்டில் சூலை 2021-இல் ஏற்பட்ட கலவரத்தால் பலியானவர்களின் எண்ணிக்கை 72 ஆக உயர்ந்துள்ளது. செப்டம்பர் 2021 இல், ஜேக்கப் ஜுமாவுக்கு 15 மாத சிறைத்தண்டனை விதிக்கப்பட்டது.
# விக்கிப்பீடியா:உங்களுக்குத் தெரியுமா/மே 10, 2009


- மனித உரிமைகளுக்கான ஆசிய மையத்தின் 2008 **தெற்காசியா மனித உரிமைகள் மீறல்கள் சுட்டெண்** அடிப்படையில் தெற்காசியாவில் இலங்கையே மிக மோசமான அதிகமான மனித உரிமை மீறல்கள் நடைபெறும் நாடு.
- உடலின் 2% நிறை உடைய **மூளை** ஒருவரின் 20% ஆற்றலையும், ஆக்சினையும் பயன்படுத்துகிறது.
- உலக நாடுகளின் மக்கள் தொகையில் அதிக விழுக்காடு (21% - 27.4/127.8 மில்லியன்) முதியோரைக் கொண்ட நாடு **யப்பான்** ஆகும்.
- முதன்முதலில் **ஒலி** ஒலிப்பதிவு உருளையில் (1888) பதிவு செய்யப்பட்டது, பின்னர் வெள்ளீயத் தகட்டிலும் (1894), ஒலி நாடாவிலும் (1983), இறுவட்டிலும் (1982) பதியப்பட்டு, தற்போது எம்.பி.3 போன்ற எண்மிய முறையில் பதியப்படுகிறது.
- 1931 ம் ஆண்டில் வெளிவந்த **காளிதாசு** தமிழில் வெளிவந்த முதல் பேசும் திரைப்படம் ஆகும்.
# விக்கிப்பீடியா:முதற்பக்கக் கட்டுரைகள்/மே 10, 2009


**ஆங்கில மொழியின் வரலாறு** நான்கு கட்டங்களாக பிரித்து ஆயப்படுகிறது. அவை பழம் ஆங்கிலம் (400-1100), இடைக்கால ஆங்கிலம் (1100-1500), முன் தற்கால ஆங்கிலம் (1500-1800), தற்கால ஆங்கிலம் (1800-2009+) எனப்படுகின்றன. 1500 ஆண்டுகளுக்கு முன்னர் இங்கிலாந்தில் வாழ்ந்த ஆங்கிலோ-சாக்சன் என்ற சிறு மக்கள் குழுவின் மொழியான ஆங்கிலம் இன்று ஒர் உலக மொழியாக இருக்கிறது. இம்மொழியை 1.8 பில்லியன் மக்கள் அல்லது மூன்றில் ஒரு மக்கள் பேசுகின்றனர். 53 நாடுகளில் அரச அலுவல் மொழியாக இது உள்ளது. அறிவியல், வணிகம், ஊடகவியல், அரசியல் என எல்லாத்துறைகளும் இம்மொழியில் நடைபெறுகின்றன.  
---

**கண்ணாடி** என்று பொதுவாகக் குறிப்பிடும்போது இது, சாளரங்கள், போத்தல்கள், மூக்குக் கண்ணாடிகள் போன்றவற்றின் உற்பத்தியில் பயன்படுவதும்; கடினத்தன்மை கொண்ட, உடையக்கூடிய, ஒளியை ஊடுசெல்ல விடக்கூடிய, பளிங்குருவற்ற திண்மமுமான பொருளொன்றைக் குறிக்கிறது. தொழில்நுட்ப அடிப்படையில், கண்ணாடி என்பது குளிர்ந்து பளிங்காகாமல் திண்மமாகிய கனிமப் பொருட் கலவை ஆகும். பெரும்பாலான கண்ணாடிகள் சிலிக்காவை முக்கிய கூறாக கொண்டுள்ளன. அறிவியல் அடிப்படையில் கண்ணாடி என்பது நெகிழிகள், ரெசின்கள், பிற சிலிக்காவைக் கொண்டிராத பளிங்குருவற்ற திண்மங்கள் போன்ற எல்லாப் பளிங்குருவற்ற திண்மங்களையும் குறிக்கப் பயன்படுவதுண்டு.
# விக்கிப்பீடியா:சிறப்புக் கட்டுரைகள் முன்மொழிவு/முடிச்சு

**முடிச்சு**  

இக்கட்டுரை விக்கிப்பீடியா:சிறப்புக் கட்டுரைத் தகுதிகள் யாவும் பெற்றிருப்பதாக நினைக்கிறேன். கட்டுரை மிக நெடியதாக இல்லாவிட்டாலும், முழுமையானதாக உள்ளது. கட்டுரையின் பொருளும் முக்கியமானதாகவும் பயனுடையதாகவும் உள்ளது. கட்டுரை அருமையான நல்ல படங்களைக் கொண்டுள்ளதாகவும், நன்றாக எழுதப்பட்டும் இருக்கின்றது. எனவே இதனை சிறப்புக் கட்டுரையாக தேர்வு செய்ய பரிந்துரைக்கிறேன். --செல்வா 19:20, 10 மே 2009 (UTC)  

:இதில் உள்ள சில சிவப்பு இணைப்புகள் நீலமாக மாறும் வண்ணம் தக்க கட்டுரைகள் எழுத வேண்டும். இது ஒன்றே நான் இப்பொழுது காணும் குறை. --செல்வா 19:22, 10 மே 2009 (UTC)
# ஒட்டுநிலை மொழி

**ஒட்டுநிலை மொழி** (Agglutinative language) என்பது, உருபன்களை ஒன்றுடன் ஒன்று ஒட்டுவதன் மூலம் உருவான சொற்களைப் பெருமளவில் கொண்ட மொழியைக் குறிக்கும். 1836 ஆம் ஆண்டில் உருபனியல் நோக்கில் மொழிகளை வகைப்பாடு செய்ய முயன்றபோது வில்கெல்ம் ஃபொன் கும்போல்டு (Wilhelm von Humboldt) என்பார் இந்தக் கருத்துருவை உருவாக்கினார்.  

ஒட்டுநிலை மொழி, ஒருவகைப் பிணைப்புநிலை மொழி (synthetic language) ஆகும். பிணைப்புநிலை மொழிகளில் ஒவ்வொரு ஒட்டும் பொதுவாக எண், இடம், காலம் போன்றவற்றைக் காட்டும் ஒரு பொருள் அலகைக் குறிக்கிறது. அத்துடன், இதன் முக்கியமான ஒரு இயல்பாக, ஒட்டுநிலை மொழிகளில் ஒட்டுக்கள் பிற ஒட்டுக்களுடன் இரண்டறக் கலந்து விடுவதில்லை என்பதுடன், பிற ஒட்டுக்களின் தாக்கத்தால் தமது வடிவத்தையும் மாற்றிக்கொள்வதில்லை.  

ஒட்டுநிலை மொழிகள் அல்லாத பிற பிணைப்புநிலை மொழிகள், இணைவுநிலை மொழிகள் (fusional languages)எனப்படுகின்றன.
# மே 10, 2009 ரொறன்ரோ மறியல் போராட்டம்

**கார்டினர் மறியல் போராட்டம்** என்பது மே 10, 2009 அன்று ரொறன்ரோவின் முக்கிய நெடுஞ்சாலை சந்தியான கார்டினரை மறித்து, கனடிய சட்டத்தை மீறி செய்யப்பட்ட எதிர்ப்புப் போராட்டம் ஆகும். ஈழப்போரின் இறுதி கட்டத்தில் ஆயிரக்கணக்கான தமிழர்கள் இலங்கை அரசால் கொலை படுகொலை செய்யப்பட்டதை தொடர்ந்து, தொடர்ச்சியான எதிர்ப்புப் போராட்டத்தில் இருந்த தமிழர்கள் இப்போராட்டத்தை முன்னெடுத்தனர். சில நூறு தமிழர்களும், சில பத்து பல்லினத்தவரும் நடத்திய இப்போராட்டம் சுமார் 7 மணி நேரம் வரை நீடித்து, போக்குவரத்தை தடுத்தது பல்லாயிரக்கணக்கானா பயணிகளை இடைஞ்சல் செய்தது. கனடிய எதிர்கட்சித் தலைவர் இந்த விடயதை நாடாளுமன்றத்தில் எடுத்துரைப்பதாக வாக்குறுதி தந்த பின்பு இச் சாலையை விட்டு தமிழர்கள் விலகினார்கள்.  

## சட்டத்தை மீறுதல்
ஒரு முக்கிய நெடுஞ்சாலையை மறித்துப் போராட்டம் செய்வது சட்டத்தை மீறும் செயலாகும். பயணிகளின் வாகனங்களை மறித்து சூழ்ந்து கொண்டதும் சட்டத்துக்கு புறம்பான செயலாகும். இதில் சில பயணிகள் தமது வாகனங்களை விட்டு விட்டு கால் நடையாக சென்றனர். இப்போராட்டத்தில் ஏற்பட்ட கைகலப்பில் மூன்று தமிழர்கள் கைது செய்யப்பட்டனர்.  

## விமர்சனம்
சட்டத்தை மீறுவது உட்பட இப் போராட்டம் பல்வேறு விமர்சனங்களை எதிர்நோக்கியது.  

### பொதுமக்கள் மதிப்பை பெறாதல்
இப் போராட்டம் ரொறன்ரோ பொது மக்களை இடருக்கு ஈடுபத்தியதால், இது பொதுமக்கள் தமிழ் மக்களின் பிரச்சினை நோக்கி ஒரு நல்ல நிலையை எடுப்பதற்கு தடையாக இருக்கும் என்ப்படுகிறது.  

### ஊடகங்களில் விமர்சனம்
பெரும்பான்மை மைய ஊடகங்கள், குறிப்பாக வலது சாரி ஊடகங்கள் இப்போராட்டத்தை மிகவும் விமர்சித்து செய்திகள் வெளியிட்டன. குழ்ந்தைகளை ஈடுபடுத்தியது குறிப்பாக விமர்சிக்கப்பட்டது. இதில் ஈடுபட்ட இளையோர் போராட்டத்தின் உண்மையான இலக்கை அறியாமல், கைக்கலப்பில் ஈடுபடுவதில் அக்கறை காட்டியதாக விமர்சிக்கப்பட்டது. போராட்டக்காரர்கள் என்ன எதிர்பாக்கிறார்கள் என்றும் கேள்வி முன்வைக்கப்பட்டது. புலிகளை சரணடைய செய்யுமாறு போராட்டம் நடத்தினால் பொது மக்கள் படுகொலைகள் தடுக்கப்படலாம் என்றும் பரிந்துரைகளை சிலர் முன்வைத்தனர்.  

## இவற்றையும் பாக்க
- மே 11, 2009 இலண்டன் மறியல் போராட்டம்
# மே 11, 2009 இலண்டன் மறியல் போராட்டம்

**மே 11, 2009 இலண்டன் மறியல் போராட்டம்** என்பது மே 11, 2009 அன்று இலண்டனில் நாடுமன்றம் சதுர்க்க சாலையின் இரு பக்கத்திலும் தமிழர்கள் இருந்து மறியல் போராட்டம் நடத்தினர். கடந்த சில நாட்களில் ஆயிரக்கணக்கான தமிழர்கள் இலங்கை அரசால் கொலை படுகொலை செய்யப்பட்டதை தொடர்ந்து, தொடர்ச்சியான எதிப்புப் போராட்டத்தில் இருந்த தமிழர்கள் இப் போராட்டத்தை முன்னெடுத்தனர். சட்டத்துக்கு புறம்பான இந்த நடவடிக்கையை தொடர்ந்து சுமார் 36 வரையிலான தமிழர்கள் கைது செய்யப்பட்டனர்.  

## இவற்றையும் பாக்க
- மே 10, 2009 ரொறன்ரோ மறியல் போராட்டம்
# நோர்வேத் தமிழர்களின் ஈழம் வாக்கெடுப்பு

**நோர்வேத் தமிழர்களின் ஈழம் வாக்கெடுப்பு** என்பது நோர்வேயில் வசிக்கும் ஈழத் தமிழர்கள் தமிழீழம் தனிநாடாக அமைக்கப்படுவதை விரும்புகிறார்களா எனபதைக் கணிக்க நோர்வே ஊடகம் ஒன்று நடத்திய கருத்துக்கணிப்பு வாக்கெடுப்பு ஆகும். இதில் பெரும்பான்மை நோர்வேத் தமிழர்கள் ஈழம் அமைவதை விரும்புவது தெரியவந்தது.  

## புள்ளிவிபரங்கள்
இங்கு 18 வயதுக்கு மேற்பட்ட 8.797 இலங்கையர்கள் வசிக்கின்றனர். இதில் 300 வரையானோர் சிங்களவர்கள். இந்த வாக்கெடுப்பில் 5,633 பேர் கலந்து கொண்டர். இதில் 5.574 பேர் சார்பாக வாக்களித்தர். 50 பேர் எதிர்த்து வாக்களித்தனர். 9 வாக்குகள் செல்லுபடியாகவில்லை.  

## இவற்றையும் பாக்க
- நோர்வேத் தமிழர்
# வணிக செயலாக்கம்

**வணிக செயலாக்கம்** என்பது ஒரு குறிப்பிட்ட சேவையை அல்லது பொருளை உற்பத்தி செய்ய, கட்டமைத்து, தொடர்ச்சியாக மேற்கொள்ளப்படும் செயற்பாடுகளைக் குறிக்கிறது.  

எப்படி ஒரு செயல் செய்யப்பட வேண்டும் என்பதின் செயலாக்கத்தை ஆய்ந்து, அதை திறமையாக செய்வது வணிக செயலாக்க மேலாண்மையின் நோக்கம் ஆகும்.  

வணிக செயலாக்கத்தை செயல்வழிப் படம் மூலம் தொடர் செயற்பாடுகளின் தொகுப்பாக காட்சிப்படுத்தலாம்.
# சீராக்கத்தக்க தொடுப்பு



**சீராக்கத்தக்க தொடுப்பு** (Adjustable bend) என்பது இரண்டு கயிறுகளின் முனைகளைத் தொடுப்பதற்குப் பயன்படும் ஒரு முடிச்சு ஆகும். இதில் ஒரு கயிற்றின் முனையைப் பயன்படுத்தி மற்றக் கயிற்றின் நிலைப்பகுதியில் ஒரு உருட்டுக் கண்ணிமுடிச்சும், அடுத்த கயிற்றின் முனையைப் பயன்படுத்தி முதற் கயிற்றின் நிலைப் பகுதியில் இன்னொரு உருட்டுக் கண்ணிமுடிச்சும் இடுவதன் மூலம் இத்தொடுப்பு முடிச்சு முடியப்படுகின்றது. இதனைப் பயன்படுத்திக் கயிற்றின் நீளத்தை இலகுவாகக் கூட்டிக் குறைக்க முடியும்.